5. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 90 της 27 Φεβρ./18 Μαρτ. 1991  (ΦΕΚ Α΄ 42) Ρυθμίσεις θεμάτων κατάταξης, κρίσεων, προαγωγών και μεταθέσεων του προσωπικού του Πυροσβεστικού Σώματος. Έχοντας υπόψη: 1.Τις διατάξεις της παρ. 1 του άρθρ. 11 του Νόμ. 1481/1984 «Οργανισμός Υπουργείου Δημόσιας Τάξης» (Α΄ 152) όπως το άρθρο αυτό αντικαταστάθηκε από την παρ. 1 του άρθρ. 1 του Νόμ. 1590/1986. 2.Τις διατάξεις της παρ. 2 του άρθρ. 1 του Νόμ. 1590/1986 «Τροποποίηση διατάξεων του Νόμ. 1481/1984 «Οργανισμός Υπουργείου Δημόσιας Τάξης» και άλλες διατάξεις (Α΄ 49). 3.Τις διατάξεις του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (Α΄ 51). 4.Την 69/1991 Γνωμοδότηση του συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Διαβαθμίσεις κρίσεων Άρθρ.1.-1.Για τους Αντιπυράρχους, Πυράρχους, Αρχιπυράρχους και τον Υπαρχηγό του Πυροσβεστικού Σώματος συντάσσονται από οικεία Συμβούλια, σύμφωνα με τις ισχύουσες περί ιεραρχίας και προαγωγών διατάξεις, οι ακόλουθοι πίνακες: α.Διατηρητέων. β.Παραμενόντων στον αυτό βαθμό. γ.Αποστρατευτέων. 2.Στους πίνακες διατηρητέων εγγράφονται όσοι κρίνεται ότι συγκεντρώνουν τα ουσιαστικά για την ενάσκηση των καθηκόντων του βαθμού τους προσόντα σε βαθμό τουλάχιστον λίαν καλό. Στους πίνακες παραμενόντων στον αυτό βαθμό εγγράφονται όσοι κρίνεται ότι δεν θεωρούνται ικανοί για την ενάσκηση καθηκόντων ανωτέρου βαθμού είναι όμως επαρκείς για την ενάσκηση των καθηκόντων του βαθμού τους. Στους πίνακες αποστρατευτέων εγγράφονται όσοι κρίνεται ότι δεν θεωρούνται ικανοί για την ενάσκηση των καθηκόντων του βαθμού τους, λόγω ουσιώδους έλλειψης των απαραίτητων προσόντων. Ρυθμίσεις θεμάτων κρίσεων και προαγωγών Άρθρ.2.-1.Οι τακτικές κρίσεις των Αξιωματικών του Πυροσβεστικού Σώματος ενεργούνται το μήνα Απρίλιο κάθε έτους και δεν μπορούν να παραταθούν πέραν του τέλους του μηνός Μαΐου του ίδιου έτους. 2.Κατά την διαδικασία επιλογής από τους πίνακες διατηρητέων Αντιπυράρχων, Πυράρχων και Αρχιπυράρχων για την κάλυψη κενών οργανικών θέσεων ανωτέρων βαθμών το οικείο Συμβούλιο είναι υποχρεωμένο να εξετάζει τους Αξιωματικούς αυτούς αυτοτελώς και κατά τη σειρά αρχαιότητας στον κατεχόμενο βαθμό και επιλέγει εκείνους που κρίνει προακτέους μέχρι να καλύψει τις υπάρχουσες κενές θέσεις. Οι τυχόν παραλειπόμενοι αρχαιότεροι θεωρούνται ως διατηρητέοι και έχουν δικαίωμα προσφυγής. Το Συμβούλιο συντάσσει πρακτικό στο οποίο αιτιολογεί ειδικώς την παράλειψη των τυχόν αρχαιοτέρων Αξιωματικών με αναφορά σε συγκεκριμένα στοιχεία του ατομικού τους φακέλλου. 3.Δεν απαιτείται εγγραφή σε πίνακα διατηρητέων του Υπαρχηγού για την επιλογή του στο βαθμό του Αρχηγού του Πυροσβεστικού Σώματος. 4.(Αντικαθίσταται η παρ. 2 του άρθρ. 8 του Π.Δ. 371/1987, ΦΕΚ Α΄ 166). 5.Η παρ. 4 του άρθρ. 14 του Νόμ. 1339/1983 δεν ισχύει για τους Αξιωματικούς του Πυροσβεστικού Σώματος. 6.Οι ρυθμίσεις των διατάξεων του άρθρ. 11 του Νόμ. 671/1977 (Α΄ 236) και του άρθρ. 17 του Ν.Δ. 984/1971 (Α΄ 189) δεν ισχύουν για τους πυροσβεστικούς υπαλλήλους. 7.Τον Υπαρχηγό του Πυροσβεστικού Σώματος αναπληρώνει στα καθήκοντα του Προέδρου του Κατωτέρου Συμβουλίου Πυροσβεστικού Σώματος, όταν αυτός κωλύεται ή απουσιάζει Αρχιπύραρχος. 8.Οι τακτικές κρίσεις των μη αποφοίτων της Σχολής Μετεκπαίδευσης Πυρονόμων Γενικών Υπηρεσιών ενεργούνται κάθε τέσσερα χρόνια. Κατά τα λοιπά εξακολουθούν να εφαρμόζονται οι διατάξεις του Ν.Δ. 649/1970 (Α΄ 176). 9.Ως εισαγωγικός βαθμός του προσωπικού του κλάδου των πλοηγών – κυβερνητών του Πυροσβεστικού Σώματος ορίζεται ο βαθμός του Αρχιπυροσβέστη. 10.Η παρ. 3 του άρθρ. 1 του Π.Δ. 370/1987 (Α΄ 166), η οποία αντικαταστάθηκε από την παρ. 2 του άρθρ. 2 του Π.Δ. 237/1990 (Α΄ 96) καταργείται και στο εξής η εξέλιξη των Αρχιπυροσβεστών Πλοηγών – Κυβερνητών ρυθμίζεται ως εξής: α.Προάγονται στο βαθμό του Πυρονόμου μετά τη συμπλήρωση 2 ετών παραμονής στο βαθμό του Αρχιπυροσβέστη εφόσον κριθούν προακτέοι από το αρμόδιο Συμβούλιο. (Μετά τη σελ. 270,836) Σελ. 270,837 Τεύχος 1117-Σελ. 45 224 β.Η προαγωγή στο βαθμό του Ανθυποπυραγού, προς πλήρωση κενών οργανικών θέσεων ενεργείται κατόπιν επιτυχών προαγωγικών εξετάσεων που διενεργούνται στην Αθήνα. Δικαίωμα συμμετοχής στις προαγωγικές εξετάσεις έχουν οι Πυρονόμοι Πλοηγοί Κυβερνήτες ασχέτως χρόνου υπηρεσίας στο βαθμό τους. γ.Τα εξεταζόμενα μαθήματα κατά τις προαγωγικές εξετάσεις για το βαθμό του Ανθυποπυραγού Πλοηγού – Κυβερνήτη είναι: (1)Έκθεση. (2)Πυροσβεστική Νομοθεσία. (3)Πυροσβεστική Τέχνη. (4)Δημόσιο Ναυτικό Δίκαιο. (5)Στοιχεία Ναυπηγικής. δ.Οι εξετάσεις διενεργούνται από εξεταστική επιτροπή που ορίζεται από τον Αρχηγό του Πυροσβεστικού Σώματος και αποτελείται από: Έναν (1) Πύραρχο, ως Πρόεδρο. Έναν (1) Επιπυραγό και Έναν (1) Επιπυραγό ή Πυραγό Πλοηγό – Κυβερνήτη, ως μέλη. Κατά τα λοιπά εφαρμόζονται ανάλογα οι διατάξεις του Π.Δ. 458/1979 (Α΄ 137). Για τις κρίσεις των Αρχιπυροσβεστών και Πυρονόμων Πλοηγών – Κυβερνητών εφαρμόζονται οι διατάξεις που ισχύουν για τους Αρχιπυροσβέστες και Πυρονόμους Γενικών Υπηρεσιών, αποφοίτους των Σχολών Αρχιπυροσβεστών και Μετεκπαίδευσης Πυρονόμων. 11.Οι υπάλληλοι του Πυροσβεστικού Σώματος που από τη νομοθεσία προβλέπεται να κατατάσσονται ως Υπαξιωματικοί ή Αξιωματικοί κρίνονται για μονιμοποίηση με τη συμπλήρωση 2 ετών παραμονής τους στο Σώμα από την κατάταξή τους. Αρμόδια Συμβούλια για την κρίση προς παραμονή είναι τα προβλεπόμενα για το βαθμό τους Συμβούλια κρίσεως. Κατά τα λοιπά εφαρμόζονται οι διατάξεις της παρ. 3 του άρθρ. 3 του Ν.Δ. 935/1971 (Α΄ 149). 12.Τις τακτικές και έκτακτες μεταθέσεις των Πυρονόμων, Υπαξιωματικών και Πυροσβεστών αποφασίζει Υπηρεσιακό Συμβούλιο που συγκροτείται τον Ιανουάριο κάθε έτους με απόφαση του Αρχηγού Πυροσβεστικού Σώματος και αποτελείται από ένα (1) Πύραρχο ως Πρόεδρο και 2 Αντιπυράρχους ως μέλη. Καθήκοντα Γραμματέα του Συμβουλίου, χωρίς το δικαίωμα ψήφου, εκτελεί ο Τμηματάρχης του Τμήματος Υπαξιωματικών και Πυροσβεστών της Διεύθυνσης Προσωπικού του Αρχηγείου Πυροσβεστικού Σώματος. Με την απόφαση συγκρότησης ορίζονται και ισάριθμα αναπληρωματικά μέλη. Ρυθμίσεις άλλων θεμάτων Άρθρ.3.-1.(Αντικαθίσταται η παρ. 2 του άρθρ. 1 του Π.Δ. 237/9-23 Ιουλ. 1990, ΦΕΚ Α΄ 105, ανωτ. σελ. 270, 802). 2.(Αντικαθίσταται το δεύτερο εδάφιο της παρ. 4 του άρθρ. 5 του Π.Δ. 371/1987, ΦΕΚ Α΄ 166). 3.Όπου στις διατάξεις της Νομοθεσίας του Πυροσβεστικού Σώματος αναφέρεται «Διοικητής Πυροσβεστικού Συνεργείου» εννοείται στο εξής ο Προϊστάμενος του Συνεργείου. Γνωματεύων στις εκθέσεις ικανότητας των Αξιωματικών που υπηρετούν στο Πυροσβεστικό Συνεργείο Αθηνών είναι ο Υπαρχηγός του Πυροσβεστικού Σώματος. 4.Οι Πυρονόμοι οι μη προερχόμενοι από αποφοίτους Παραγωγικής Σχολής Αρχιπυροσβεστών είναι πάντοτε νεώτεροι των ομοιοβάθμων τους που προέρχονται από Παραγωγική Σχολή. 5.(Αντικαθίσταται η παρ. 5 του άρθρ. 1 του Π.Δ. 24/1985, ΦΕΚ Α΄ 9). 6.(Παρατίθεται στο τέλος της παρ. 1 του άρθρ. 7 του Ν.Δ. 649/1970, Τόμ. 4, σελ. 24, 536). Σελ. 270,838 Τεύχος 1117-Σελ. 46 225 7.Το Αρχηγείο Πυροσβεστικού Σώματος αξιολογεί τις Υπηρεσίες του σε όλους τους τομείς της δραστηριότητός τους. Η αξιολόγηση γίνεται από επιτροπή Αξιωματικών της οποίας Πρόεδρος είναι Αξιωματικός ανώτερος ή αρχαιότερος του Διοικητή της αξιολογούμενης Υπηρεσίας. Ο τρόπος διενέργειας της αξιολόγησης και κάθε άλλη σχετική λεπτομέρεια καθορίζεται με απόφαση του Αρχηγού του Πυροσβεστικού Σώματος. 8.(Κωδικοποιήθηκε σε ενιαίο κείμενο από το άρθρο μόνο του Π.Δ. 210/25 Μαΐου – 16 Ιουν. 1992 (ΦΕΚ Α΄ 99), ανωτ. σελ. 270, 804). 9.Από την παρ. 2 του άρθρ. 4 του Π.Δ. 370/1987 (Α΄ 166) απαλείφεται η φράση «Ειδικών Υπηρεσιών». 10.Οι διατάξεις του άρθρ. 21 του Α.Ν. 360/1968 (Α΄ 73) καταργούνται. 11.Τα καθήκοντα που μπορούν να εκτελούν οι Πυροσβέστες και οι Υπαξιωματικοί που τοποθετούνται στην κατάσταση Υπηρεσίας Γραφείου καθορίζονται κάθε φορά από την Υγειονομική Επιτροπή που αποφασίζει τη μετάταξή τους στη νέα κατάσταση. 12.Οι Δόκιμοι Ανθυποπυραγοί θεωρούνται αρχαιότεροι των Πυρονόμων, Υπαξιωματικών και Πυροσβεστών και οι Δόκιμοι Αρχιπυροσβέστες αρχαιότεροι των Υπαρχιπυροσβεστών και των Πυροσβεστών. 13.Η διάρκεια φοίτησης στο Τμήμα Δοκίμων Πυροσβεστών της Πυροσβεστικής Σχολής ορίζεται, κάθε φορά, πριν από την έναρξη λειτουργίας του Τμήματος με απόφαση του Υπουργού Δημόσιας Τάξης, ύστερα από πρόταση του Αρχηγού του Πυροσβεστικού Σώματος, δεν μπορεί όμως σε καμιά περίπτωση να είναι μικρότερη των 4 μηνών. 14.Η διάταξη της παρ. 4 του άρθρ. 146 του Π.Δ. 146/1983 (Α΄ 68) η οποία προστέθηκε στο άρθρο αυτό με την παρ. 7 του άρθρ. 6 του Π.Δ. 412/1987 (Α΄ 183) εφαρμόζεται και για τις Υπηρεσίες όπου λειτουργούν Παραρτήματα του Τμήματος Δοκίμων Πυροσβεστών της Πυροσβεστικής Σχολής. 15.(Αντικαθίστανται τα τέταρτο και πέμπτο εδάφια του άρθρ. 2 του Π.Δ. 370/1987, ΦΕΚ Α΄ 166). 